da da la da da en sv da da da da da da da tr sv tr da de en da de da da da da da da da da da da da da da da da da da da da da da da da da da nb da da da da da da da da da da da da da da da da da da da da en en en en en en en en en en en en en en en en da da en en da en en en da da da da da da da da da nb da da da da da da da da da da da sv da da da da da da da da da da da da da da da da cs da da da da en en da da en da de de da da da en da en en da en en da da da da da ceb zh en de zh en da da da en da da en en da da da da da da da da da en da da da oc da da fi en zh ja zh da da da da da da
Derfor kan Q10 forebygge og lindre migræne
Oversigt over vitaminer, mineraler, omega-3, omega-6 og Q10
Vægttab der virker og holder i længden
Anti-aging med vitaminer og mineraler
Motion - vejen til bedre velvære
Derfor kan Q10 forebygge og lindre migræne
Større tilskud med Q10 kan signifikant reducere hyppigheden, sværhedsgraden og varigheden af migræneanfald. Det skyldes blandt andet, at Q10 reducerer et peptid i hjernen, som forårsager smerte og inflammation. Det fremgår af et epokegørende studie, som er publiceret i Nutritional Neuroscience. Farmaceutiske virksomheder arbejder nu på højtryk for at udvikle patenteret medicin, der kan blokere for dette peptid, men man kan lige så godt afprøve Q10, som allerede er tilgængeligt. Det er dog vigtigt at vælge tilskud i en høj kvalitet, som kroppen kan optage, så Q10-molekylerne når helt ind i cellernes energiproducerende mitokondrier. Når migrænepatienter kan have et større behov for Q10, kan det netop skyldes en underliggende årsag, som er defekter i mitokondrierne.
Migræne ødelægger livskvaliteten og hører til de sygdomme, der koster flest sygedage. Migrænemedicin virker ikke på alle patienter, og mange får bivirkninger. Derfor er det selvfølgelig bedst at behandle årsagen, som ofte er mangel på Q10 kombineret med defekter i mitokondrierne, som vi derfor kommer mere ind på.
Det antages, at smerterne ved migræne skyldes en udvidelse af de store følsomme blodkar uden på hjernen.
Det er en ændret elektrisk aktivitet i hjernens nerveceller, neuroner, der får anfaldet til at starte og stoppe.
Q10 fungerer som energiproducent og vigtig antioxidant
Q10 er et livsvigtigt coenzym, der deltager i alle cellers energiproduktion. Samtidig er Q10 en vigtig antioxidant, der beskytter celler, mitokondrier og kredsløb mod oxidativ stress forårsaget af frie radikaler.
Vi danner selv det meste Q10, men evnen forringes med alderen. Dette kan gå ud over vitaliteten og helbredet. Visse sygdomme som migræne samt kolesterolsænkende medicin kan også være forbundet med et lavt Q10 niveau.
Da hjernen er meget energikrævende, har den i sagens natur et relativt stort behov for Q10, som samtidig beskytter neuroner og deres mitokondrier mod oxidativ stress.
Ved oxidativ stress er der en ubalance mellem frie radikaler og antioxidanter. I denne forbindelse viser det sig, at Q10 er den mest potente antioxidant til beskyttelse af mitokondrierne.
Mitokondriernes forbrænding af kalorier foregår ved hjælp af den ilt, som vi indånder, og Q10. Under processen sendes der elektroner gennem en kæde af enzymer i den såkaldte elektrontransportkæde. Her er det så Q10´s opgave at modtage og videregive elektronerne, så der i sidste ende dannes kemisk energi i form af ATP.
Mitokondrierne har dog mange andre livsvigtige funktioner som regulering af cellens stofskifte, calciumsignalering, regulering af membranpotentialet (celleoverfladens elektriske spændingsforskel) og apoptose (programmeret celledød).
Da mitokondrierne har så mange vigtige funktioner i cellernes stofskifte, kan skader på mitokondrierne og de ledsagende funktionsfejl i sagens natur føre til mange sygdomme, hvor der blandt andet er fokus på migræne.
Mange migrænepatienter i alle aldre mangler Q10 og har gavn af tilskud
Undersøgelser viser, at omkring en tredjedel af patienter med migræne mangler Q10 i deres blod. Det tyder også på, at der er en sammenhæng mellem migræne og inflammation. Da Q10 netop har antiinflammatoriske egenskaber begyndte en række forskere derfor at se nærmere på, hvorvidt tilskud med Q10 kan lindre eller helbrede migræne.
Flere studier har efterhånden vist, at tilskud med Q10 har en positiv effekt. I et åbent studie, hvor deltagerne fik 150 mg Q10 om dagen, oplevede 61 % af de behandlede patienter, at dagene med migræne blev mere end halveret.
I et dobbelt-blindet placebokontrolleret studie, hvor deltagerne fik højere doser Q10 (3 x 100 mg), observerede man også færre anfald og færre dage med migræne.
Det er heller ikke ualmindeligt, at børn, der lider af migræne, mangler Q10. Det fremgår blandt andet af et studie, der har været publiceret i det videnskabelige tidsskrift Headache. Studiet afslørede desuden, at tilskud med Q10 i tre måneder dels øgede niveauet af Q10 i serum og dels havde en signifikant reduktion af migrænernes anfald og længde.
Allerede i 2015 begyndte Den Canadiske Migræneforening at anbefale tilskud med Q10 til forebyggelsen og lindring af migræne.
Q10 sænker to stoffer i blodet, som er forbundet med migræne og smerter
Et nyere studie på kvinder med migræne har nu afsløret, hvordan Q10 kan lindre smerterne. Den ene gruppe fik 400 mg Q10 daglig, og den anden gruppe fik placebo. Efter tre måneder havde kvinderne, der fik tilskud med Q10, signifikant færre migræneanfald i forhold til kvinderne, der fik placebo. Dette indikerer, at Q10 kan forebygge migræneanfald. Hvis kvinderne i Q10-gruppen alligevel fik migræneanfald, var de kortere og mildere i forhold til de kvinder, der fik placebo.
Som det fremgår, er studiets resultater i tråd med de tidligere studier. Ikke desto mindre fandt forskerne som noget helt nyt Q10´s smertelindrende effekt. Den skyldes nemlig, at Q10 sænker blodets indhold af to biokemiske stoffer, som er forbundet med migræne.
Det ene stof er et peptid i hjernen, der fungerer i transmissionen af smerteimpulser. Det produceres af neuroner og hedder CGRP (calcitonin gen-relateret peptid).
Det andet stof er cytokinet TNF-alpha, som er en kendt markør for inflammation. Dette indikerer, at Q10 kan lindre migræne ved at reducere CGRP og inflammation i hjernen.
Studiet er publiceret i Nutritional Neuroscience.
Et tidligere studie har desuden vist, at personer, som lider af lejlighedsvis migræne, har forhøjede niveauer af CGRP i blodet, og at personer med kronisk migræne har endnu højere niveauer af CGRP.
Sådan virker CGRP i hjernen
Smerter er den hyppigste årsag til, at folk tager medicin, selvom der stadig er meget, man ikke ved om smerternes opståen. Det ser dog ud til, at migræne involverer to faktorer:
Overstimulering i hjernen forårsaget af ellers harmløse stimuli
En inflammatorisk respons flere steder i hjernen
CGRP frigives, når hjernens neuroner stimuleres. CGRP får derefter blodkarrene til at udvide sig, inklusive blodkarrene i den meget smertefølsomme ydre membran, som dækker hjernen. Når CGRP binder sig til specifikke receptorer i blodkarrene, udløser det så kaskader af smertereaktioner, som forårsager migrænen.
CGRP virker så kraftigt, at det i sig selv kan udløse et migrænefald, hvis det injiceres.
Lindring af migræne med Q10 på naturens præmisser
Andre kliniske studier har afsløret, at man ved at blokere, forhindre eller reducere produktionen af CGRP kan lindre migræne inden for to timer, holde smerten væk i 24 timer og forhindre den lys- og lydoverfølsomhed, som også optræder ved migræne. Den farmaceutiske industri arbejder nu på højtryk for at finde nye patenterede medikamenter, der blokerer for produktionen af CGRP. Ikke desto mindre har større tilskud med Q10 allerede vist den samme effekt – helt uden bivirkninger og med mange andre helsefordele.
Som nævnt skyldes migræne ofte inflammationer og defekter i mitokondrierne, hvilket giver et øget behov for Q10. Derfor bør tilskud med Q10 prioriteres i behandlingen af den smertefulde sygdom, da det altid er bedst at behandle årsagen.
Vælg Q10 tilskud i lægemiddelkvalitet
Kvaliteten af et Q10 produkt har afgørende betydning for effekten. Det skyldes, at vi har svært ved at optage Q10, med mindre Q10 stoffet opløses helt i enkelt molekyler, og det kræver en særlig olieopløsning og varmeteknik.
Derfor bør man vælge et Q10 produkt i lægemiddelkvalitet, hvor der stilles store krav til indhold og kvalitet. Dette sikrer, at kroppen kan optage Q10 molekylerne, og at de når helt ind i mitokondrierne.
I diverse forsøg med Q10 til migrænepatienter har man givet 150-400 mg daglig
Da vi har svært ved at optage Q10, er det en fordel at vælge et produkt i lægemiddelkvalitet, som sikrer, at Q10 kan optages i blodet og når helt ind i mitokondrierne.
Da vi kun kan optage 100 mg Q10 ad gangen, bør man fordele disse tilskud i løbet af dagen
Tilskud med Q10, B2-vitamin og magnesium er en relevant kombination
Som beskrevet i den forrige artikel på denne hjemmeside, kan man med fordel kombinere Q10-behandlingen med ekstra B2-vitamin, som ligeledes har betydning for mitokondrierne og deres energiomsætning.
Magnesium har også betydning for mitokondriernes funktion, herunder deres calciumsignalering, som ikke må overdrives, da det kan medføre cellestress og inflammationer.
I en tidligere artikel fra 2018 har vi beskrevet, hvordan større tilskud med magnesium (400-600 mg) også kan afhjælpe migræne ved at blokere for glutamat receptoren NDMA, og derved forhindre, at nervecellerne overstrømmes med calciumioner: »Større doser magnesium afhjælper migræne«
Stephanie Carter. CoQ10 Targets te Cause of Migraine Headaches. Life Extension Magazine 2019
Dahri M et al. Oral Q10 supplementation in patients with migraine: Effects on clinical features and inflammatory markers. Nutr Neurosci. 2018
Malhotra R. Understanding migraine. Potential role of neurogenic inflammation. Ann Indian Acad Neurol 2016
Ramachandran R. Neurogenetic inflammation and its role in migraine. Semin Immunopathol 2018
Abdollahzad H et al. Effects of Coenzyme Q10 Supplementation on Inflammatory Cytokines (TNF-alpha, IL-6) and Oxidative Stress in Rheumatoid Arthritis Patients. A Randomized controlled Trial. Arc Med res. 2015
Hershey AD et al. Coenzyme Q10 deficiency and response to supplementation in pediatric and adolescent migraine. Headache. 2007
Rozen TD et al. Open label trial of coenzyme Q10 as a migraine preventive. Cephalalgia. 2002
Sandor PS et al. Efficacy of coenzyme Q10 in migraine prophylaxis: a randomized controlled trial. Neurology 2005
Pringsheim T et al. Canadian Headache Society guideline for migraine prophylaxis. Can J Neurol Sci 2012
Russo AF. Calcitonin gene-related peptide (CGRP): a new target for migraine. Annu rev Pharmacol Toxicol 2015
Guo S et al. Calcitonin gene-related peptide induced migraine attacks in patients with and without familial aggregation of migraine. Cephalalgia 2017
Mitchel L. Zoler. Moderately high dietary riboflavin linked to fewer migraines. Neurology 2019
Anna E. Kirkland et al. Te Role of Magnesium in Neurological Disorders. Nutrients 2018
Mauskop A, Varughese J.: Why all migraine patients should be treated with magnesium. Journal of Neural Transmission 2012
A Peikert et al. Prophylaxis of Migraine with Oral Magnesium: Results from a Prospective, Multi-Center, Placebo-Controlled and Double-blind Study. Cephalalgia 1996
Pernille Lund. Q10 – fra helsekost til epokegørende medicin. Ny Videnskab 2014
hvis du vil vide mere om Q10
TIP! Se også de relaterede artikler
Stigende fokus på mitokondriesygdomme
Mange med migræne mangler Q10 og vitaminer
Et højt indtag af B2-vitamin kan reducere migræneanfald
Større doser magnesium afhjælper migræne
Kan Q10 tilskud forebygge migræne?
Sport, som medfører oxidativ stress, er meget usundt
Mange med kroniske sygdomme mangler magnesium
Tilskud med antioxidanter kan reducere luftvejssygdomme hos patienter med cystisk fibrose
Q10 som naturlig anti-age
Mange antioxidanter i kosten nedsætter risikoen for forhøjet blodtryk
Magnesium kan forebygge hjertesvigt
Q10 -fra helsekost til epokegørende medicin
Q10 kan lindre symptomerne ved Parkinsons sygdom
Smertekur hitter: Magnesium populært middel mod hovedpine
Forebyggelse og behandling af muskeltab og fysisk forfald
Undgå migræne - med 3 naturlige løsninger
Optimer cellernes energiomsætning og opbygning af muskler - med Q10 og magnesium
Undgå migræneudløsere og søg naturlige løsninger
Coenzym Q10 som bestemmende faktor for muskelstyrke og aldringsprocesser
Advarsel: For meget sport kan give hormonforstyrrelser, knogleskørhed, HPV vaccineskader og meget andet - især hos kvinder
Læs om immunforsvaret og hvordan immunforsvaret kan rustes med de vitaminer og mineraler, som det er svært at få nok af gennem den sunde kost
» Mangel på selen i jorden hænger sammen med livsfarlige reaktioner på COVID-19
» Nyhed: Intravenøs behandling med zink til COVID-19 patienter
» Kan tilskud med D-vitamin beskytte mod COVID-19 og andre infektioner?
» Krigen mod COVID-19 kræver fire vigtige næringsstoffer, som mange mangler
» Coronainfektion og nyt håb: C-vitamin til forebyggelse og intravenøs behandling ved livstruende komplikationer
» Mangel på selen øger risikoen for virusinfektioner og at de bliver farligere!
» Mangel på D-vitamin øger risikoen for virusinfektioner og tilstødende komplikationer
» Husk at få nok selen til immunforsvaret - hele livetHusk at få nok selen til immunforsvaret - hele livet
» Styrk immunforsvaret med C-vitamin
» D-vitamin forebygger influenza og luftvejsinfektioner
» Selen kan forebygge infektioner og kræft
- men forskere advarer om faldende indtag
» Zink modvirker infektioner, eksem og herpes
- og mangler er udbredt
frie radikaler og antioxidanter
oxidativ stress og inflammation
Sakset fra magasinet Helse
healthandscience.eu sætter fokus på den udbredte mangel på D-vitamin, som både kræver mere fokus i forebyggelse og behandling.
Klik her, og se alle artikler om D-vitamin
Kært barn har mange navne
Q10 optræder under så mange forskellige navne, at man nemt løber sur i det. Her er en oversigt over de to Q10-formers mange synonymer:
◊ Oxideret Q10  ◊ Normalt Q10 ◊ CoQ10 ◊ Q ◊ Ubikinon ◊ Ubiquinon ◊ Ubidecarenon
◊ Reduceret Q10 ◊ Aktivt Q10 ◊ CoQH ◊ Ubikinol ◊ Ubiquinol ◊ QH ◊ QH2 ◊ QX
Er der i grunden nogen forskel? Er ubiqinol bedre end ubiqinon?
Ubiquinon eller Ubiquinol spiller det i grunden nogen rolle?
Klik her og se...
et kort uddrag fra programmet Sundhedsmagasinet på DR1 om danskernes mangel på D-vitamin, og myndighedernes manglende vilje til at gøre noget ved problemet.
Tjek før du køber et Q10 produkt:
Optagelighed og dokumentation er nøglen
Undersøgelser har vist, at den bedste optagelighed opnås, når det aktive stof er opløst i en form for olie og indkapslet i bløde, lystætte (lys kan ødelægge Q10) gelatinekapsler. Mange præparater opfylder umiddelbart dette krav, uden at de nødvendigvis har samme høje optagelighed. Den eneste måde du kan sikre dig at produktet er virksomt med høj optagelighed og er et sikkert produkt er at kontakte producenten og bede om at få tilsendt dokumentation for:
- at produktets Q10-indhold ikke er i krystalform
Q10-råvaren består af krystaller som ikke optages nemt i kroppen. Derfor er det vigtigt at deres Q10 er omdannet til en homogen og letoptagelig form, der sikrer en høj optagelighed af Q10 i kroppen. Dvs Q10 er blandet med olie og de har teknikken og patenterede metode til at frigøre Q10-molekylerne fra krystal-formen.
- at deres Q10 er natur-identisk
Det vil sige, at Q10-molekylerne i produktet er helt identiske med den Q10 som kroppen selv fremstiller i en beskeden mængde. Kroppen skelner derfor ikke mellem produktets Q10 og kroppens egen produktion af Q10.
Ligeledes kan du undersøge om produktet også sælges som lægemiddel, da der stilles strenge krav til kvalitet og kontrol samt krav om de nødvendige optagelighedsstudier for at opnå lægemiddel-godkendelse.
Det er også af betydning om produktet er anvendt i forskning, da det kræver fremstilling under farmaceutisk kontrol efter lægemiddelforskrifter.
Vælg dit kosttilskud med omhu
Spørg efter produkter der er dansk produceret og som via forskning kan bevise optagelighed og dermed virkning, så er du sikker på
◊ at de aktive stoffer er tilstede i de rette mængder
◊ at de optages i kroppen
◊ at de virker efter hensigten
◊ at de er sikre at indtage
International Coenzyme Q10 Association
Toolmaster.dk - Hjemmesider, webshops & søgemaskineoptimering